दुनिया में पहली बार एक ऐसे बच्चे का जन्म हुआ है, जिसके तीन जैविक माता-पिता हैं। दरअसल, उसका जन्म तीन लोगों के डीएनए से हुआ है। विज्ञान शोध पत्रिका न्यू साइंटिस्ट के अनुसार तीन अभिभावकों वाला दुनिया का पहला बच्चा जन्म ले चुका है। पांच महीने के अब्राहिम हसन जार्डन के रहने वाले माता-पिता इब्तिसम शबान और महमूद हसन की संतान है। मेक्सिको में अमेरिकी टीम ने स्वस्थ बच्चे के लिए दुर्लभ आनुवंशिक परिवर्तन वाली विवादास्पद तकनीक का उपयोग किया।